I 2004 spillede Carolina Panthers mod New England Patriots.
Det betragtes som en af de bedste Super Bowl-kampe nogensinde,
men den gik over i historien af en anden grund.
Mange, der så kampen på CBS, så noget, de ikke forventede
i halvlegs-showet, der efterlod sangeren Janet Jackson overeksponeret.
Uheld, planlagt stunt eller garderobefejl. Hvad end det var…
Viacom, som ejer CBS, skal betale 550.000 dollars.
Næste dag undskyldte Janet Jackson.
Jeg er virkelig ked af,
hvis jeg fornærmede nogle. Det var ikke min hensigt.
LÆSERNE SIGER: DET VAR IKKE EN FEJL
Men medierne kunne ikke få nok.
En "ven" af Justin Timberlake fortalte anonymt aviserne,
at hun løj for ham og udnyttede ham for at holde sin karriere i live.
Hvilket blot var én af de ting, som Janet Jackson blev beskyldt for.
SÅDAN ER JANET JACKSON BARE
Og ugen efter, da Justin undskyldte,
lavede han grin med det.
Jeg ved, det har været en svær uge for alle…
Han grinede næsten smørret.
Det, der skete, var utilsigtet
og helt forkert. Jeg beklager, hvis det fornærmede nogen.
Det ville ikke gå i dag.
Det er undskyldningernes tidsalder.
KARINA SCHUMANN SOCIALPSYKOLOG
Vi kan ikke læse nyhederne uden at se endnu en ny undskyldning.
Fra politikere,
berømtheder
og endda regeringer, der undskylder for tidligere forbrydelser.
Jeg tror, en af de bekymringer folk har,…
MATTHEW HILTZIK DIREKTØR, HILTZIK STRATEGI
…er, at der er så mange undskyldninger, at de bliver mindre effektive.
Det kaldes normativ fortynding.
Jo flere folk, der undskylder,
desto mere forventer vi undskyldninger,
og desto mindre villige er vi til at tilgive.
Folk bliver mere sofistikerede
og ser flere undskyldninger, så de håber på flere.
Et tegn på, at det kommer fra personens hjerte.
Så hvad er en god undskyldning,
og hvilken virkekraft har de egentlig?
Jeg er virkelig ked af det.
Han har nok en god forklaring på, hvorfor han var så sent på den.
-Så undskylder han. -Undskyldning!
Vi undskylder i dag på vegne af Australien.
Jeg tager det fulde ansvar for mine handlinger.
Jeg kom ikke for at undskylde.
Jeg skifter ikke mening, og jeg vil ikke undskylde.
Det er en mulighed
for at lægge fortiden bag jer.
Tilgiv mig, Fader, for jeg har syndet.
I tusindvis af år var disse, så vidt vi ved, de eneste undskyldninger.
Undskyldninger til en højere magt.
En forsker analyserede alle de bevarede oldengelske tekster
men fandt ikke et eneste eksempel på en undskyldning.
Men i 1590'erne skrev Shakespeare disse ord:
"Herre, ingen undskyldning er nødvendig.
Jeg beder Deres nåde tilgive mig."
Det var den første kendte brug af "undskyldning" i moderne forstand
og var et helt nyt ritual,
der beskrev vores beklagelse over for et medmenneske.
Det er svært at undskylde,
og det er svært at sige undskyld på en oprigtig måde.
Men der er typisk en håndfuld nøgleelementer.
Først, et udtryk for anger.
Det er det, vi forstår ved en undskyldning.
"Undskyld. Jeg beklager. Jeg er ked af det." Den slags udsagn.
Nummer to.
At anerkende den skade og lidelse, offeret har følt
som følge af handlingen. Så de føler sig bekræftet og forstået.
Du vil også gerne tage ansvar.
Det er psykologisk vigtigt for offeret at høre det.
At give en forklaring på din adfærd kan hjælpe.
Dernæst, fremadrettet…
Et tilbud om udbedring eller en forpligtelse til forandring.
Og endelig en anmodning om tilgivelse.
I Karinas forskning siger folk, at de inkluderer fire eller fem
af disse elementer i deres daglige undskyldninger.
Men i virkeligheden er det typisk kun to.
Du kæmper mod dette skub og træk mellem at ville gøre det rigtige,
at ville reparere forholdet, få den anden til at føle sig bedre,
men samtidig beskytte din identitet som et godt menneske,
både over for den anden og dig selv.
Det kan være meget ubehageligt.
Og offentlige undskyldninger kan være endnu sværere.
Det er svært at tilfredsstille et publikum på millioner.
Der er mange overvejelser, når man beslutter sig for at undskylde.
En af de vigtigste er det publikum, der betyder mest for dig.
Matthew Hiltzik tilbyder krisestyring
til mange kendte kunder.
Det er en blomstrende forretning.
Jeg skal nok svare. Jeg skal bare lige tage et opkald først.
Lad mig gøre det, så vender jeg tilbage.
Må jeg få et øjeblik? Jeg beklager. Jeg skal bare…
Jeg beklager afbrydelserne. Det tager kun et øjeblik.
Lidt travlere end jeg troede. En af de dage.
Jeg undskylder på forhånd.
Der har været en markant nedgang i de store interviewhistorier,
hvor du ser berømtheden på sofaen.
Jeg sidder her i dag for at anerkende det og sige undskyld.
Jeg vil bare undskylde.
Undskyld. Jeg fortjener ikke og forventer ikke jeres tilgivelse.
De udsætter sig ikke for interviewprocessen fra andre.
De har chancen for at kunne tale direkte til deres publikum
på en måde, der aldrig er sket før.
Dette er en anden slags undskyldning i direkte kamera-videoer.
Jeg beklager over for alle dem, der er blevet fornærmet.
-Jeg beklager over for alle. -Jeg beklager.
Eller mere personlige erklæringer, skrevet i iPhone notes-appen
og sendt ud via de sociale medier.
På den ene side er det fantastisk, fordi det er nemmere.
Du kan sige, hvad du vil sige, præcis som du vil.
Men selv med den ekstra kontrol
er der stadig mange, der kæmper med at få alt med.
Den største fejl, folk begår, når de undskylder, er at flette
små forsvarskomponenter ind,
der hjælper dem med at redde ansigt.
Udtryk for anger, der ikke lyder så angrende.
Jeg beklager dybt. Jeg er komiker.
LIDT DEFENSIVT
Jeg gik over grænsen. Flyttede den.
RULLE MED ØJNENE
Eller lyder for angrende.
Jeg er så ked af det.
LAURA LEE SKØNHEDSBLOGGER
Jeg håber, at I en dag…
MASSER AF TÅRER
…kan se mig for den kvinde, jeg er.
FOKUS PÅ SIG SELV
Laura Lee undskyldte senere for sin undskyldning.
I den video fremstår jeg som offer.
Jeg er ikke et offer på nogen som helst måde
i denne situation.
Der er også en tendens til at afvise skylden
ved at antyde, at reaktionen er det egentlige problem.
Jeg ønskede ikke, at al dette postyr om denne tur
skulle fjerne fokus fra de virkelige problemer,
som texanerne bekymrer sig om.
Eller undgå "jeg"-udsagn.
Jeg er ked af, hun blev behandlet, som hun blev behandlet.
Ja Rule,
som organiserede den katastrofale Fyre-festival,
var endnu mere tydelig.
IKKE MIN FEJL MEN JEG BEKLAGER
De tager et standpunkt og siger: "Jeg står ved mine handlinger.
Jeg nægter at undskylde for det."
Det styrker deres selvværd,
fordi folk føler, at de tager kontrollen over situationen.
Og det er en naturlig reaktion, især når situationen ikke er så klar.
Ofte føler vi os i hvert fald lidt som offeret.
Og vi føler alle, at det er os, der fortjener en undskyldning.
Derfor siger nogle eksperter,
at en god undskyldning ikke bør være ensidig,
men mere som en samtale.
INTERVENTIONSCHEF, COMMON JUSTICE
Mit navn er Donnell Penny. Jeg er fra Lafayette Gardens, Brooklyn, New York.
I sommeren 2011 har Donnell en helt almindelig dag,
lige indtil hans bror braser ind i lokalet.
Hans øje er hævet, hans næse bløder.
Han ser skidt ud. Jeg spørger: "Hvad er der sket?"
Han fortæller mig, at han blev overfaldet.
Der har altid været en slags dårlig energi på det hjørne,
for hjørnet afskærer kvarteret, som to bander slås om.
Donnells bror var en stille knægt, en bogorm.
Jeg tænkte: "Jeg går derned, så de kan se, hvem jeg er,
så vi kan komme til bunds i det her."
Da Donnell og hans bror gik tilbage til stedet, stødte flere til.
På hjørnet konfronterede de en fyr,
som, de troede, var involveret.
BRANDON DELTAGER, COMMON JUSTICE
De begyndte at omringe mig og spurgte mig,
hvorfor jeg havde gjort en af deres venner noget
i bussen tidligere den dag.
Jeg sagde til dem:
"Nej. Jeg ved ikke, hvad du taler om. Det er ikke mig."
De blev ved og sagde, at det var mig.
Jeg blev oprevet.
Brandon trak en hobbykniv frem,
stak Donnells bror i ansigtet og løb.
Jeg blev automatisk rasende.
De jagtede Brandon ind på en deli.
Vi begyndte at slås.
En af de herrer, der var med os,
greb en kniv fra disken og stak ham.
Den punkterede næsten mine lunger. Jeg blev syet med 160 sting.
Både Donnell og Brandon blev arresteret og stod til lange straffe.
Jeg hedder Danielle Sered.
Jeg er direktør for Common Justice.
Anklageren og retten når til enighed om,
at så længe nogen deltager fuldt ud i Common Justice,
så er de efterfølgende villige til
at frafalde anklagerne mod den person.
Kernen i vores arbejde er baseret på genoprettende retfærdighed.
Udtrykket "genoprettende retfærdighed"
blev populariseret i USA i 70'erne,
selvom det trækker på langt ældre traditioner.
Det er baseret på en cirkel.
Den inkluderer den, der er ansvarlig for skaden,
den person, der blev skadet, deres støtter og nærmeste.
En af dem var min mor og en var min tante.
Jeg kom ind i cirklen med min mor og min kæreste.
Og en mægler.
Processen går igennem mange af trinene i en undskyldning,
men at sige undskyld er ikke påkrævet.
De begynder med forklaringen.
Vi måtte kende historien for at forstå, hvorfor vi reagerede, som vi gjorde.
Og der var dele af den, de ikke kendte til.
På et tidspunkt før jeg stak Pennys bror,
blev en pistol taget frem.
Pistolen.
Donnell anede ikke, at nogen i hans gruppe havde taget en pistol frem.
Og jeg havde et heureka-øjeblik: "Selvfølgelig reagerer du."
Min vrede ændrede sig.
Den vendte sig mod ham, der var bag mig
og mig selv for at omgås den slags folk.
Jeg begyndte at spytte ordene ud:
"Undskyld." Og jeg sagde det hele tiden.
Jeg gik ud for at beskytte min bror,
og jeg sårede en bror i stedet.
Jeg er ked af, jeg sårede min anden bror.
Den undskyldning, der ikke var påkrævet, var frivillig.
Jeg husker Pennys undskyldning. Den var nemlig oprigtig.
Det føltes organisk.
Jeg undskyldte også,
og jeg følte, at vi havde kendt hinanden i årevis.
På mange måder
udgår traume af magtesløshed,
hvilket betyder, at det modsatte af traume ikke er hjælp.
Det modsatte af traume er styrke.
Og det er sådan, de arbejder med heling.
Sammen finder kredsen frem
til en liste af handlinger, der kan udbedre skaden
og danne en bindende aftale, som er tydelig for domstolen.
Jeg blev bedt om at skrive et brev til min søn,
der forklarede, hvad der skete,
og en livserfaring, jeg ville give videre til ham.
Donnell og Brandon tog også tilbage til stedet sammen.
Vi tog ud til busstoppestedet
tidligt om morgenen, da der ingen var derude.
Med blomster og en bamse.
Og nogle balloner, som vi sendte op i luften.
Som et mindesmærke.
Når man ser et mindesmærke i nabolaget, siger man:
"Denne person er kommet til et bedre sted, men noget negativt skete."
Regeringer har også brugt genoprettelsesmodeller.
Sydafrikas sandhedskommission,
eller TRC, er det mest berømte eksempel.
Formanden var ærkebiskop Desmond Tutu,
og den skulle hele sårene efter apartheid
ved at indhente vidnesbyrd fra ofrene for forbrydelserne
og give amnesti til de gerningsmænd,
der stod frem og fortalte hele sandheden.
Cirka 40% af sydafrikanerne så med,
da de første ofre vidnede,
heriblandt en kvinde ved navn Nomonde.
NOMONDE CALATA ENKE TIL FORT CALATA
Jeg havde i lang tid vidst,
at min mand var blevet dræbt af politiet.
Det ville jeg sige offentligt.
I 1985 var Nomondes mand, Fort Calata,
sammen med tre andre anti-apartheidsaktivister
blevet slået, stukket og efterladt i en udbrændt bil.
Ingen blev stillet til ansvar.
Ærkebiskop Desmond Tutu
kaldte hendes gråd "lyden, der definerede TRC."
Jeg kunne ikke klare det.
Jeg fik aldrig
tid nok med min mand
i vores ægteskab.
Det var for hurtigt og for kort.
Hver dag føles det, som om det skete i går.
Hun repræsenterede hver eneste kvinde,
DOROTHY CALATA DATTER AF FORT CALATA
der aldrig fik et rensende øjeblik.
MORDERNE KAN NAVNGIVES
Et par måneder senere kontaktede TRC Nomonde.
En person var stået frem.
Hans navn var Eric Taylor.
Han tog det fulde ansvar
for at dræbe Ford Calata.
Nomonde så med, da Eric Taylor afgav sit vidneudsagn.
Jeg slog hr. Calata bagfra
med en tung jerngenstand,
og jeg satte ild til begge ligene.
Han var blevet beordret til at begå mordene,
men nægtede at sige af hvem.
Han bad mig om at tilgive ham.
Jeg har et sted i mit hjerte til tilgivelse,
men hvordan kan jeg tilgive dig,
der stadig lyver?
TRC afviste Eric Taylors anmodning om amnesti,
men han blev aldrig retsforfulgt.
Den dag, du står frem og fortæller sandhedenforan alle,
og du får din straf for at dræbe min mand,
så kan jeg overveje at tilgive dig.
Jeg vil ikke sige,
at enhver type person har behov for tilgivelse for at kunne heles.
Nogle heler måske mere ved at være hævnfulde,
andre ved at undgå det og skubbe det så langt væk
fra deres hukommelse og deres daglige liv, som de kan.
Sandheden er vores helbredelse.
De, der går frit omkring
og fratager os den sandhed,
bevarer traumerne i vores liv.
Noget af det, der hjælper os med at hele,
er skabelsen af en sammenhængende fortælling.
En historie om, hvad der skete,
som beskriver en verden, vi kan leve i.
Da vi begyndte at tale om historien, forklarede jeg det til Don,
og så forklarede de mig det ud fra deres perspektiv.
Der vidste jeg, det var ægte.
Det er ikke altid en universel fortælling.
Nogle gange er der huller
og spændinger i den, men den er sand nok til, at den kan bære.
BEFRI SYDAFRIKA
De historier, vi fortæller os selv om, hvem der er ofre,
og hvad der skal rettes, ændrer sig hele tiden.
De seneste par år
er seksuel chikane af kvinder blevet bredt anerkendt
som et gennemgribende og alvorligt problem.
Og politiets drab på George Floyd i sommeren 2020
og de verdensomspændende protester
overbeviste millioner af amerikanere om,
at racediskrimination var et stort problem i deres land.
Folk kalder det måske en undskyldningstid,
men i 2020 blev der rapporteret næsten samme antal undskyldninger
i New York Times som i 2010.
Den virkelige ændring var, hvad folk undskyldte for,
inklusive ting, de før ikke så som forkerte.
Jeg anså det ikke som en racistisk handling dengang,
men nu ved vi bedre, og det var uacceptabelt og ja, racistisk.
Jeg ser tilbage på nogle af de måder, jeg har snakket
om mennesker, kønsidentitet og seksuel orientering.
Og spekulerer på, hvem jeg var.
Jeg ser nu, at vi kunne og burde have handlet før,
og handlet hurtigere for at stoppe dette.
Jeg er ked af, at vi ikke gjorde det.
Håbet er, at når man har at gøre med
en dybt forankret krisesituation,
hvor folk blev såret af noget, som nogen sagde eller gjorde,
så er der en vej tilbage hvor din klient, eller du selv, kan lære noget af det.
Offentlige undskyldninger er nok en forestilling,
men de er også et udtryk for vores værdier
og kan faktisk hjælpe med at sprede dem.
Sytten år efter Justin Timberlake
og Janet Jackson undskyldte til Amerika,
sagde Justin Timberlake undskyld til Janet Jackson
for at have udnyttet et system,
som tillader kvindehad og racisme.
Undskyldninger kan tage tid.
Du skylder sikkert nogen en, du ikke er klar til at give,
fordi de er mere end bare ting, du kan krydse af.
Jeg vil gerne opfordre folk til at betragte det som en handling,
der giver dig kontrol over din egen skæbne.
Det er faktisk ret modigt.
Det, der fik mig til at undskylde, var forbindelsen
og at vide, at han var et menneske,
der drømte og ville have store ting, ligesom mig.
Jeg forstod det, så jeg kunne være ked af det.
Jeg er ked af, hvad jeg har forårsaget.
Jeg er ked af, at det har påvirket din familie.
Det var nemt at acceptere, for jeg ville det.
Jeg var klar til det.
Jeg ser på den dag som en gave og en forbandelse,
for jeg kunne have haft det møde med en anden,
og det ville have endt anderledes. Det har gjort mig mere moden.
Og vi er venner nu.
Den situation bragte to fremmede sammen.
Det er da vildt fedt.
Tekster af: Hans Martin Jensen